**МОНГОЛ УЛСЫН СТАНДАРТ**

МОНГОЛ ГЭРИЙН МОД

ЕРӨНХИЙ ТЕХНИКИЙН ШААРДЛАГА

MNS: 2020

АЛБАН ХЭВЛЭЛ

СТАНДАРТЧИЛАЛ, ХЭМЖИЛЗҮЙН ҮНДЭСНИЙ ТӨВ

 Улаанбаатар хот

2020

**Өмнөх үг**

Стандартчилал, хэмжилзүйн үндэсний төв (цаашид СХҮТ) нь олон улсын стандартчиллын байгууллагын гишүүн бөгөөд тус төв үйл ажиллагааны хүрээнд төрийн болон төрийн бус байгууллагуудтай хамтран улсын стандартчиллын бодлогыг хэрэгжүүлэх үйл ажиллагааг эрхлэн явуулдаг. Улсын стандартын төсөл боловсруулах ажлыг тус төв холбогдох Техникийн Хороогоор дамжуулан гүйцэтгэдэг юм.

Энэхүү шинэчилсэн стандартыг ШУТИС-ийн Ой модны сургалт, судалгааны хүрээлэнгийн захирал доктор Ц.Банзрагч, доктор, профессор Х.Нялхай, эрдэмтэн нарийн бичгийн дарга, доктор Т.Баясаа, эрдэм шинжилгээний ажилтан М.Буман-Эрдэнэ, Монгол гэр, гэрийн иж бүрдэл үйлдвэрлэгчдийн нэгдсэн холбооны тэргүүн Д.Отгонпүрэв зөвлөх Л.Ганбаатартай нар оролцсон мэргэжлийн баг шинэчлэн боловсруулсныг Монгол Улсын стандартчиллын тогтолцооны суурь стандартууд MNS1.2, MNS1.3:2000-ын дагуу СХҮТ -ийн мэргэжилтэн ................... хянав.

Уг стандартын төслийг Ой модны стандартчиллын Техникийн Хороо хэлэлцэн дэмжиж батлуулсан болно.

Анхны үзлэгийг 2025 онд, цаашид 5 жил тутамд явуулна.

**Стандартчилал, хэмжилзүйн үндэсний төв (СХҮТ)**

**Энхтайваны өргөн чөлөө - 46А**

**Улаанбаатар хот – 210051 ш/х 48**

**Утас: 263860, 266754**

**Факс: 976 – 1 – 458032**

**E–mail: masm @ mongolnet**

СХҮТ Стандартчилал, тохирлын үнэлгээний тухай Монгол Улсын хуулийн дагуу энэхүү стандартыг бүрэн эсвэл хэсэгчилсэн хэвлэх, олшруулах эрх зөвхөн СХҮТ (Стандартчилал баталгаажуулалтын төв байгууллага) – д байна.

**Гарчиг**

**Өмнөх үг**....................................................................................................................................

1. Хамрах хүрээ .................................................................................................................................... 1

2. Норматив ......................................................................................................................................... 1

3.Нэр томъёо,тодорхойлолт ..............................................................................................................1

4. Ангилал ............................................................................................................................................ 3

4.1 Монгол гэрийн ангилал ………..........................................................................................…..3

4.2 Ердийн сууцний гэр...................................................................................................................3

4.3 Тусгай зориулалтын хэрэгцээний гэр......................................................................................3

5. Техникийн шаардлага ..................................................................................................................... 4

5.5 Гэрийн тооно ............................................................................................................................ 4

5.6 Гэрийн унь ................................................................................................................................ 5

5.7 Гэрийн хана .............................................................................................................................. 5

5.8 Гэрийн багана .......................................................................................................................... 6

5.9 Гэрийн хаалга .......................................................................................................................... 6

5.10 Гэрийн шал ............................................................................................................................ 6

5.11 Хаяавч .................................................................................................................................... 7

6. Гэрийн модны өнгө, өнгөлгөө ...................................................................................................... 7

7. Чанарыг шалгах арга ..................................................................................................................... 7

8. Савлах, хаяглах ажиллагаа ........................................................................................................... 9

9. Хадгалах, тээвэрлэх журам .......................................................................................................... 10

10.Хавсралт....................................................................................................................... ................. 11

**МОНГОЛ УЛСЫН СТАНДАРТ**

**Ангиллын код 97. 140**

|  |  |
| --- | --- |
| **Монгол гэрийн мод** **Ерөнхий техникийн шаардлага**  | **MNS 2020** |
| **Mongolian national yurt.****General technical requirements** | **MNS 0370:2003-ийн оронд**  |

Стандартчилал, хэмжилзүйн Техникийн хороогоор батлана 20... оны ... дүгээр сарын ... ны өдрийн ... тоот тогтоолоор батлав.

Энэ стандарт 2021 оны 07 дүгээр сарын 01-ний өдрөөс эхлэн хүчинтэй.

1. **Хамрах хүрээ**

Монгол гэрийн модон хийцийн нэр төрөл, ангиллыг тогтоож, үндсэн хэмжээсийг тодорхойлоход хамаарна.

Холбогдох ажлын зураг, загварыг боловсруулан батлуулах, үйлдвэрлэх, шалгаж хүлээж авах, гэрийн модыг иж бүрдүүлэх, хадгалахад уг стандартыг мөрдөнө.

1. **Норматив ишлэл**

Энэ стандартыг судалгааны материалд тулгуурлан шинэчлэн боловсруулахдаа өмнө мөрдөж байсан MNS 0370-2003 “Гэрийн мод. Техникийн шаардлага” улсын стандарт, “Монгол гэрийн сонгомол хэлбэрийг үүсгэгч тэг зураглал ба шугаман хэмжээ” зохиогчийн эрх бүхий бүтээлийн утга санааг авч хэрэглэсэн болно.

Ишлэл татсан стандарт болон бусад бүтээлд өөрчлөлт оруулах болсон тохиолдолд түүний талаархи албан ёсны хамгийн сүүлчийн хэвлэлийг ашиглана.

1. **Нэр томъёо, тодорхойлолт**

Энэхүү стандартад дараах нэр томъёо, тодорхойлолтыг хэрэглэнэ. Үүнд:

* **Багана** – Гэрийн тооно өргөх, цөмийж орохоос хамгаалах, гэрийн тогтвор сайжруулах хос тулгуур. Нарс, шинэсээр хийдэг.
* **Баганын далбаа** – Гол тулгуурийн хоёр тал ба тархийг холбосон гоёлтой хийц.
* **Баганын тархи** – Гол тулгуур ба далбааг холбосон, мөөрний дагуу дугуйрсан буюу шулуун сээр.
* **Тооно** – Гэрийн орой хэсэгт унины зэт шургаж холбогдох нүхтэй, тоонолж хэлбэртэй хүрээ бүхий, агаар сэлгэх, гэрэл оруулах үүрэгтэй модон хийц.
* **Тоононы мөөр** – Цамхраа ба даага холбогдож байдаг гадна талын том хүрээ цагираг.
* **Тоононы цамхраа** – Голд огтлолцдог хойд урд ба баруун зүүн, хагас дугуйрсан голууд.
* **Тоононы даага** – Голуудын хооронд гадна ба дотно хүрээг холбодог хагас дугуйрсан туслах голууд.
* **Хаалга** – Гэрийн үүдний хэсэгт дугуйлсан хатавчны ханын амсарыг бэхлэх, хүний гарч орох боломж хангадаг, үл хөдлөх жааз ба хөдөлгөөнт самбараас бүрдэх хийцийн хэсэглэл.
* **Хаалганы самбар** – Нугасны тусламжтайгаар хаалганы хүрээний дотор нээгдэж хаагдах боломжтой, цоож, түгжээ ба дотно, гадна талдаа бариултай хавтас.
* **Хаалганы босго** – Хүмүүсийн гарч ороход зориулагдсан, хаалганы доод хөндлөн яс модны голын хэсэг.
* **Хаалганы тотго** – Дээрээ унины бөгс тулах 4 буюу 6 хагас бөөрөнхий нүхтэй, хаалганы дээд хөндлөн яс мод.
* **Унь** – Гэрийн дээврийн налууг бүрдүүлэгч нарийн шургааг хэлбэрийн хийц. Хэмжээ: урт 2- 2,8 м. голч 2–4 см. Шинэс, нарсаар хийдэг.
* **Унины зэт** – Тоононы нүхэнд углах огтлогдсон пирамид хэлбэрийн унины чээжний төгсгөл хэсэг.
* **Унины чээж** – ихэвчлэн дөрвөн талтай огтлогдсон пирамид хэлбэрийн унины толгойн хэсэг.
* **Унины сагалдарга** – Унийг тоононы нүхэнд зэтээр нь углаад бөгсийг нь хананы толгойд өлгөх битүү гогцоо.
* **Үдээр** – Гэрийн хана, арга шээзгий тур мод үдэхэд голчлон хэрэглэдэг тэмээний шир.
* **Үдээс** – Үдээрээр хана үдсэн хөдөлгөөнтэй холбоос.
* **Хана** – Гэрийн жинг өөр дээрээ хүлээн авах, гэрийг гадна орчноос тусгаарлах үүрэг бүхий сараалжин хийцтэй, эвхэж агшаах, сунгаж тэлэх боломжтой, өвөрмөц зохиомж бүхий хийц. Бургас, шинэсээр хийдэг.
* **Ханын толгой** – Унины сагалдарга мушгиж оруулах, хананы тур модны оройн хэсэг.
* **Хананы тур мод** – Үдээсэн холбоосны тусламжтайгаар ханыг дэлгэх ба эвхэх боломж олгодог гүйцэд урттай тууш мод.
* **Ханын шийр** – Хананд ирэх бүх ачааллыг авч газар буюу шалан дээр тулах хананы доод босоо шулуун хэсэг.
* **Ханын эрс** – Хананы өөрчлөгддөг өндрийн хэмжээг илэрхийлэгч үзүүлэлт.
* **Хатавч** – Хана хаалга хоёрын нийлэх ам
* **Хаяавч** – Гэрийн хаяагаар салхи, шороо тоос оруулахгүй байх, бас дулаалгын үүрэгтэй, 25-30 см-ийн урттай шинэсэн савх моднуудыг өргөнөөр нь хэлхэн, хүрээлсэн ханануудын нийт уртад тохируулан хийсэн, эвхэгддэг хаалт.
* **Шал** – Гэрийн дотор талын орчинг газраас тусгаарлах үүрэгтэй хавтгайлжин хийц. Ихэвчлэн шинэсээр хийдэг.

**4. Ангилал**

**4.1** Монгол гэрийг зориулалтаар нь:

* Ердийн сууцны гэр,
* Тусгай зориулалтын хэрэгцээний гэр гэж ангилна;

**4.2** Ердийн сууцны сууцны гэр нь 3-; 4-; 5-; их 5-; 6-; 8-; 10-; 12 ханатай байна.

**4.3** Тусгай зориулалтын хэрэгцээний гэр нь дараахь төрөлтэй байна. Үүнд:

* Отрын гэр

Дөрвөн цагийн эргэлтэнд мал аж ахуй эрхлэн нүүдэллэж явахад тохиромжтой ачиж тээвэрлэх, буулгах зөөж барихад хялбар, (овор багатай бага дөрвөн ханат) гэрийг отор нүүдэлд голдоо хэрэглэнэ.

* Ёслол хүндэтгэлийн гэр

Гэрийн хийцлэл, эд хэрэгсэл нь үндэсний уламжлалт өв соёл, ёс заншил түүхэнд тулгуурласан байх бөгөөд бэлэгдэлт хээ угалз, дүрс дүрслэлээр чимэглэн урласан байдаг. Томоохон хүлээн авалт зохион байгуулах, шагнал гардуулах зэрэг ёслол хүндэтгэл үзүүлэхэд зориулагдана.

* Аялал жуулчлалын гэр

Монгол гэрийн уламжлалт хэв маягийг хадгалсан орчин үеийн хийцлэлтэй жуулчид, үйлчлүүлэгчдийн анхаарал сонирхолыг татахуйц гэрийг хэлнэ.

* Тусгай захиалгат гэр

Захиалагчийн хүсэл сонирхол зориулалтаар урлаач захиалагч нарын хоорондын саналын дагуу гүйцэтгэгдэнэ.

 Дээрх тусгай хэрэгцээний зориулалтын гэр нь энэхүү стандартаар тогтоосон ердийн сууцны гэрт тавигдах шаардлагуудыг хангасан байх ба зориулалт, захиалагч талын нэмэлт шаардлагыг, захиалагч ба нийлүүлэгч талууд зөвшилцөж, гэрээнд тусган үйлдвэрлэхийг зөвшөөрнө.

Гэрийн модны үндсэн хэмжээ болон иж бүрдүүлэх хэсгийн тоо нь 1-р хүснэгтэнд заасантай тохирч байна.

Гэрийн модны үндсэн хэмжээ, иж бүрдүүлэх хэсэглэлийн тоо

1-р хүснэгт

|  |  |  |  |  |  |
| --- | --- | --- | --- | --- | --- |
| Гэрийн ялгаа | Тооно | Ханын тоо | Унины тоо | Баганын хэмжээ, см | Шал |
| Голч,см | Ханын толгойн тоонд | Тур модны урт,см | Ханын толгойн тоонд | Урт,см | Өндөр | Тархины урт | Хөндогтлол | Голч,см |
| 12 | 15 | 12 | 15 |
| Бага | 1250±5,5 | 4 | 3 ба 4 | 1950 | 52 | 66 | 2000 | 2200 | 800±10 (400) | 40х60 | 5300 ±20 |
| Дунд  | 1400±6,5 1500±6,5 | 6 | 5 | 2100 | 78 | 81 | 2300 2450 | 2350 2500 | 900±10 (450) | 50х60 | 6200 6600 ±20 |
| Их  | /1600±8/ | 8≤ | 6≤ | 2200≤ | 102 ≤ | 96≤ | 2600≤ | 2550≤ | 1000- 1200≤ | 40х60≤ | 6800 ≤ |

**“**ТАЙЛБАР”: 1. Хүснэгтэд заасан хэмжээ нь монгол гэрийг үйлдвэрлэлийн аргаар хийхэд хамаарах бөгөөд тусгай хэрэгцээний ангилалд хамаарах гэрийн хэмжээг тусгаагүй.

2. Хаалтан дотор байгаа тоо нь дүгрэг тархитай багана хийхэд хамаарна.

**4.4** Орон нутгийн орчин зүйн онцлог болон зан заншил, хэрэглээний өвөрмөц байдлыг харгалзан хэрэглэгчид үүнээс өөр -хэмжээ сонгох, гэрийн модны эд ангийн хэлбэр, хийцэд зарим өөрчлөлт оруулахыг зөвшөөрнө.

**4.5** Үйлдвэрлэлийн аргаар хийх гэрийн модны хэсэглэл, тэдгээрийн зарим эд ангийн хэмжээ хоёрдугаар хүснэгтэд заасантай тохирч байна.

Гэрийн хийц хэсэглэлийн хэмжээ, мм-ээр

2-р хүснэгт

|  |  |  |  |
| --- | --- | --- | --- |
| Эдлэл, эд ангийн нэр | Өндөр | Өргөн | Зузаан |
| Дөрвөн яс модтой хаалга | 1450±10 | 1050±10 | 60 - 70 |
| Зургаан яс модтой хаалга1 | 1480±10 | 1380±10 | 60 - 70 |
| Хаалганы босго | 100±5 | 1050±10 (урт) | 60 - 70 |
| Тоононы мөөр |  | 80 | 70 - 80 |
| Тооно, цамхраа /их, бага гол/ | 240 - 300 | 60 /их, бага гол/ | 45 /их, бага гол/ |
| Хаяавч | /300-аас 360/+10 | 30-50/нэг модны/ | 15+545 |
| Ханын цонх | 1450±10 | 2 унь хоорондын зай буюу хананы алхам (450±10) | 60 - 70 |
| Тайлбар: 1- Зургаан яс модтой хаалгыг гэрийн үзэмж, хэлбэрийг төгс болгох үүднээс 5 ба 6-аас дээш тооны ханатай гэрт хэрэглэгчийн хүсэл сонирхолын дагуу зөвлөмж болгодог. |

**5. Техникийн шаардлага**

**5.1** Гэрийн модны хэсэглэлийг энэ стандартын шаардлага, зохих журмаар технологийн заавар, ажлын зурагт заасан хэлбэр, хэмжээтэй хийнэ.

**5.2** Хийцийн модлогт байх согог 5-р хүснэгтэд зааснаас ихгүй байна.

**5.2.1** Хорхойн зам, давирхайн суваг зэрэг согогийг чигжиж тэгшилсэн байна.

**5.2.2** Гэрийн модны аль ч хэсэглэлд нэвт цууралт, унасан ярны нүх, өмх байж болохгүй.

**5.3** Гэрийн модны хийцийн хэсэглэл тус бүрийн эд ангиудыг сайтар эв нийлүүлж, улсын стандартын шаардлагыг хангасан, ус тэсвэрлэх чадвар сайтай, зориулалтын цавуугаар наасан байна. -Эд ангийн цавуун холболтын бат бөх чанар нь 1МПа- иас багагүй байна.

**5.4** Хаалга, тоононд бэхлэх төмөр тоноглолыг дараах хүснэгтэд заасан байдлаар гүйцэтгэнэ. Төмөр тоноглолын хурц ирмэг, өө сэвийг дарж зүлгэсэн, зэврэлтээс хамгаалсан бүрхэвчтэй байна.

Төмөр тоноглолын тоо, үндсэн хэмжээ

3-р хүснэгт

|  |  |  |  |  |
| --- | --- | --- | --- | --- |
| Үзүүлэлт | Гархи | Цүү  | Хаалганы нугас | Хаалганы бариул |
| Тоо, ширхэг | 12 (15) | 12 (15) | 2 (4) | 2 (4) |
| Үндсэн хэмжээ /урт/,мм  | 30 | 50-60 | 70-100 | 100-120 |
| Материалын төрөл | СТ-3 | СТ-3 | СТ-3 | СТ-3 |

Тайлбар: Хаалтанд байгаа тоо нь ханын цонхны төмөр хэрэгсэл оруулсан тоо

**5.5 Гэрийн тооно**

**5.5.1** Гэрийн тоононы хийцийг “Хоролт” маягаар хийх тохиолдолд түүнд тохируулсан дөрвөн ширхэг жаазыг иж бүрдүүлнэ.

**5.5.2** Тоононы мөөрний мод, гол цамхрааны залгаас, хаалганы яс модны холболтыг 8–аас 10 мм-ийн голчтой цавуутай модон шивхээр бэхэлсэн байна. Ажлын зурагт заасан хэмжээгээр нэг мөөрөнд бат бөх байхаар модон шивхээр холбоно. Модон шивхний чийглэг 6 %-иас дээшгүй бөгөөд хатуу модлогоор хийсэн байна. Тоононы их, бага голыг хоёр ширхэг, даагыг нэг ширхэг модон хадаас ба шургаар бэхэлнэ. Цамхрааны даагыг мөөрөнд бэхлэхдээ 3-аас 5 мм-ийн голчтой 70-аас 80 мм-ийн урттай төмөр хадаасаар толгойг нь далд ортол шигтгэж хадсан байж болно.

**5.5.3** Тоононы цамхрааны 4 үзүүрт уях дааган чагтага, цамхрааны төвд уях гол чагтаганы гархи болон хаалганы хоёр талын шанаанд бэхлэх 6 гархи, тотгоны голд байрлах чагтаганы нэг гархийг бат бөх тогтоож, хаалганы нугас бариулыг буцаж сугарахгүй хийцтэй эргээр үзэмжтэй суулгаж бэхэлсэн байна.

**5.5.4** Тоононы мөөрөнд унины үзүүр шурган орох огтлогдсон пирамид хэлбэртэй нүхийг 1-р хүснэгтэд заасан унины тоотой ижил байхаар тооцож, эхний хоёр нүхийг урд гол, цамхрааны дундаас хоёр тийш тэнцүү зайтайгаар нүхэлсэн байна. Тоононы нүхний гадаргуу нь унины зэтний гадаргуутай шүргэлцэж байхаар, ажлын зурагт үзүүлсэн налуутай байна. Тоононы мөөрөнд гаргасан нүхний хэмжээ нь 4-р хүснэгтэд заасантай тохирч байх ёстой.

Тоононы мөөрөнд гаргах нүхний хэмжээ

4-р хүснэгт

|  |  |  |
| --- | --- | --- |
| Үзүүлэлт  | Тоононы хэмжээ,мм | Зөвшөөрөгдөх зөрүү, мм  |
| 1250 | 1400 | 1500 | 1600≤ |
| Зэт шургах нүхний амсрын хөндлөн огтлол | 20х20 | 20х20 | 20х20 | (25х25)≤ | ±0,1 |
| Зэт шургах нүхний ероолын хөндлөн огтлол | 19х19 | 19х19 | 19х19 | (24х24)≤ | ±0,1 |
| Уг нүхний гүн | 25 | 25 | 25 | 30≤ | ±0,1 |
| Унины үзүүрийн өргөн | 18х18 | 18х18 | 18х18 | (23х23)≤ | ±0,1 |

**5.6 Гэрийн унь**

**5.6.1** Унь нэг бүрийн бүдүүн үзүүрт 15 см-ээс багагүй урттай томж нийтгэсэн эрч бүхий олс ба хялгасан сагалдаргыг 5 мм-ийн голчтой нүхэнд бат бөх уях бөгөөд 1,5 МП-иас багагүй ачаалал дааж байх естой.

**5.6.2** Унины зэт 4-р хүснэгтэд заасан хэмжээтэй, огтлогдсон пирамид хэлбэртэй, тоононы мөөрийн нүхэнд налуу байрлан, эргэж холхихгүй тохирсон байна.

**5.7 Гэрийн хана**

**5.7.1** Монгол гэр нь дэлгэмэл хэлбэртэй, өвөрмөц онцлогтой учир ханын эрсийг өөрчилж болох бөгөөд ханын тур мод тус бүрийг ажлын зурагт заасан хэмжээгээр матаж, нүхэлж холбон үдсэн байдлаар тайлбарлагдана. Ханын тур модыг уламжлалт ба орчин үеийн арга технологиор матаж толгойн хэсгийг бага зэрэг гадагшаа налуутайгаар (2–50), дунд бүслүүр хэсгийг гадагшаа алгуур гүдгэр байдлаар, шийрийн хэсгийг эгц босоо байдлаар үлдээж матмал хэлбэр бий болгодог. Хэрэв ханыг бурагсаар хийсэн бол тур модыг- гүйцэт зурвасласан байна. Ханын тур мод бүрийн толгойг мохоож зассан байхын зэрэгцээ бургасан ханыг үдэхдээ үзүүр талыг доош харуулсан байна.

**5.7.2** Ханын модыг ихэнхдээ зөв хадгалагдсан 3мм-ээс доошгүй зузаантай тэмээний үдээр, заримдаа үхрийн ширийг 5мм-ийн өргөнтэйгээр зүсэж, зай завсар гаргахгүй чанга үдсэн байна.

**5.7.3** Ханын модны зузаан 12-аас 15 мм, өргөн 30-аас 35 мм, бургасан ханын тур модны голч 17-аас 25 мм байна.

**5.7.4** Монгол гэрийн доторх гэрэлтүүлгийг нэмэгдүүлэх, агааржуулалтыг сайжруулах, гэрээс гарахгүйгээр ойр орчмыг ажиглах, дотор талбайг нэмэгдүүлэх зорилгоор гэрийн хоёр ханын залгаас хооронд ханын цонх байрлуулж болно.

**5.7.5** Ханын цонхны босоо яс модны ханатай залгагдах талын хийц хаалганы шанаавчтай адилхан байна

**5.8 Гэрийн багана**

**5.8.1** Гэрт хос багана хэрэглэх ба баганын тархи, далбааг хооронд нь углуурга заадлан холболтоор цавуудаж холбосон байна.

**5.8.2** Баганын тархи шулуун, нуман, далбаа нь гурвалжин, угалзан- хийцтэй байна. Баганын ишийг тэгш өнцөгт, квадрат, 6 талт призм хэлбэрийн хөндлөн- огтлолтой хийж, ирмэгийг ялимгүй дарж мөлийлгөсөн байна.

**5.9 Гэрийн хаалга**

**5.9.1** Хаалганы тотгонд ажлын зургийн дагуу 4-өөс 6 ширхэг хоногийг үүдэн хэсгийн унины голчийн 1/3 сууж байхаар хагас дугуйлан ухаж хонхойлсон байна.

**5.9.2** Хаалганы самбарын “толь” мод 8-аас 10 мм, хоёр талын шанаавч мод 25 ммээс багагүй тус тус зузаантай байна.

**5.9.3** Зургаан яс модтой, давхар хаалга ба ханын цонхыг захиалгаар үйлдвэрлэж нийлүүлнэ.

**5.9.4** Гэрийн хаалга ба ханын цонхны хоёр талын шанаан дээр таарах туурга ба бүрээсний амыг дарах 10 мм-ийн зузаан, 100 мм-ийн өргөн, 1450 мм-ийн өндөртэй даравч модыг гурван бүслүүрийн аман доор байрлуулна.

**5.10 Гэрийн шал**

**5.10.1** Гэрийн шалыг бүрдүүлэгч хэсэг нь 10-аас цөөнгүй байх ба хэсэг бүрийн модыг тааруулсаны дараа баруун урд булангаас эхлэн араб тоогоор дугаарлан, ажлын зургийн дагуу дай модонд хадаж бэхэлнэ.

**5.10.2**  Шалыг 25±0,5 мм-ээс дээшгүй зузаантай шинэс, 32±0,5 мм-ээс дээшгүй зузаантай нарсаар хийнэ. Шалны банзны өргөн 100 мм-ээс дээшгүй байна.

**5.10.3** Тухайн банзны ургалтын үеийн байрлал дахь гадна хацрыг дээш харуулан шалны гадаргууд ширхэгийн чиглэлийг харгалзан байрлуулна.

**5.10.4** Шалны банзыг өөр хооронд нь нягт шахаж, тус бүрийг дай модонд 3-аас 5 мм голчтой, 80-100 мм урттай төмөр хадаасаар хадаж, илүү гарсан үзүүрүүдийг эргүүлэн нугалж шигтгэсэн байна. Нэг дай модонд хадагдах хадаасны тоо 75 мм хүртэл өргөн банзанд нэг ширхэг, 75-аас 100 мм өргөн банзанд- 2 ширхэг байна. Шалны бүрдэл хэсэг бүрт хадагдах дай модны тоог ажлын зурагт үзүүлсэн байх ба залгасан дай модны тоо нэгээс олонгүй байна.

**5.10.5** Шалыг зургаар жигд дугуйлан хөрөөдөх ба хаалганы талд ажлын зурагт- заасан хэмжээтэй довжоо гаргасан байна.

**5.11 Хаяавч**

**5.11.1** Хаяавч хийх мод шүргэдэстэй байж болох бөгөөд зузаан 10-20 мм байна. Хаяавчны модны дээд, доод хэсэгт 4-өөс 5 мм голчтой утсаар хэлхэх нүхийг 10 см зайтай хийнэ.

**5.11.2** Хаяавчны мод тус бүрийг 2-3 мм-ийн голчтой, хоёроос цөөнгүй эгнээ төмөр утсаар хэлхэж холбох бөгөөд хэлхээний эх ба төгсгөлд нь ган утасны үзүүрийг хооронд нь холбож, хаалгатай бэхлэхэд зориулсан гогцоо гаргана.

**6. Гэрийн модны өнгө, өнгөлгөө**

* Гэрийн тооно, унь ба хаалга нь цулгай болон хээлсэн өнгөлгөөтэй байдаг.
* Цулгай өнгөлгөө нь нэг ба хоёр өнгөтэй байна.
* Гэрийн тооно, унь ба хаалганд нутаг нутгийн ёс заншлаас хамааруулан тогтсон хэлбэр, агуулгатай хээ тавьдаг.
* Тавих хээний дүрс, агуулгыг хэрэглэгчийн сонирхолд нийцүүлэн захиалгаар тавьж болно.
* Хээ тавихад зориулалтын багаж, хээ чимэглэлийн батлагдсан эх загвар, хэв шаблон, тусгай шаардлага хангасан байгалийн ба нийлэг гаралтай будаг хэрэглэдэг.

**7. Чанарыг шалгах арга**

**7.1** Гэрийн модны бүрдэл хэсгийн чанарын хяналтыг эргономикийн, гоо зүйн үйлдвэрлэл дизайны, түүхий эд ашиглалтын гэсэн чиглэлээр хийнэ.

**7.2** Түүхий эд ашиглалтыг дамжлага дунд ба эцсийн боловсруулалтын үед шалгана.

**7.3** Гэр хийхэд хэрэглэгддэг модон түүхий эдийн чанар, түүнд байж болох согогийн хэмжээг 5-р хүснэгтээр үзүүлэв.

**7.4** Үндсэн хэмжээ болон согог, гэмтлийн хэмжээг тодорхойлохдоо 1 мм-ийн нарийвчлалтай шугам, шаблон, хязгаарлагч калибр хэрэглэнэ.

**7.5** Модны чийглэгийг МNS 2470:78, гадаргуугийн барзгарыг МNS 2386:77, холболтын бат бөх чанарыг MNS 2721:94, цавуун холболтын ус тэсвэрлэх чадварыг-МNS 2722:79, эд ангийн холболтын хэлбэрийг МNS 2447, будгийн хучилтын хатуулагийг-МNS 2398:89, хийц хэсгийн найдвартай чанарыг зохих баримт бичгийн -дагуу тогтоож шалгана.

**7.6** Гэрийн модны хэсэглэлийн гадаргуугийн барзгар, будгийн өнгө хослол, хээ чимэглэлийг батлагдсан эх загвартай харьцуулж тодорхойлохыг зөвшөөрнө.

**7.7** Хийцийн хэсэглэлд зайлшгүй байх металл эд ангийн гадаргуугийн барзгар, өнгөлгөө, цэвэрлэгээ, гагнаасыг батлагдсан эх загвартай харьцуулж шалгана

Гэрийн модонд байж болох согогийн хэмжээ

5-р хүснэгт

|  |  |  |  |  |  |  |
| --- | --- | --- | --- | --- | --- | --- |
| Согог | Тооно | Багана | Хана | Хаалга | Унь | Шал |
| А | 1 | 2 | 3 | 4 | 5 | 6 |
| 1. Яр, ургалттай | мөөр, цамхраа-ны холбох хэсэгт байж болохгүй, мөөрний нэг нуманд 3- аас олонгүй байх | углуурга, заадлын хэсэгт байж болохгүй, бусад хэсэгт 15 мм хүртэл голчтой 3-аас олонгүй яр байж болно | үдэх нүхний хэсэгт огт байж болохгүй, бусад хэсэгт 5 мм хүртэл голчтой 3 - аас цөөн | оосорлох нүх, нугас, углуурга заадлын холбох хэсэгт байж болохгүй, бусад хэсэгт 25 мм хүртэл голчтой 3 - аас олонгүй | Сагалдар- ганы нүх ба зэтний орчимд байж болохгүй, бусад хэсэгт 5 мм хүртэл голчтой 3 - аас цөөн | Эв нийлэх, хадах хэсэгт байж болохгүй, бусад хэсэгт 25 мм -ээс ихгүй голчтой |
| 2. Яр, ургалтгүй | мөөрний нэг нуманд 30 мм - ээс ихгүй голчтой 2 - оос цөөн | 15 мм хүртэл голчтой яр 5- аас цөөн байна. | байж болохгүй | ярыг нэг төрлийн модоор ширхэг дагуу нөхсөн байж болно | 15 мм -ээс бага голч бүхий 5 ш - ээс цөөн | Ширхэг дагууд ижилхэн модоор нөхсөн байна |
| 2. Ан,цав | углуурга, уулзвар, нүхнээс бусад хэсэгт мөөрний нэг нуманд 20 мм-ээс бага урт, 3 мм- ээс бага гүн цав 1 ш | углуурга, заадлаас бусад хэсэгт 50 мм - ээс ихгүй урттай, 2 мм - ээс ихгүй өргөн, 3 мм-ээс ихгүй гүн цав 2 ш байж болно. | үдээрийн нүхнээс бусад газарт 50 мм- ээс бага урт, 2 мм-ээс их биш өргөн, зузааны 1/4- ээс ихгүй гүн цав 1 ш байжболно. | углуурга, заадлаас бусад хэсэгт 30 мм - ээс ихгүй урт, 2 мм-ээс ихгүй өргөн,зузааны 1/4- ээс ихгүй гүн цав 2 ш байж болно. | Байж болохгүй | Шалны банзны уртын 1/5 аас ихгүй урт, зузааны 1/3 - ээс хэтрэхгүй гүн цав байж болно. |

**7.8** Тоононы их, бага гол, даага, баганын иш, тархи, хана, унины модны ширхэг уртын дагуу тэнхлэгээс таших хазайлт 5 хувиас ихгүй байж болно.

Боловсруулалтын шаардлага

6-р хүснэгт

|  |  |  |
| --- | --- | --- |
| Д/д | Үзүүлэлтүүд | Бүтээцийн хэсэглэл |
| Тооно | Багана | Унь | Хаалга | Хана | Шал |
| 1 | Модны чийглэг, % | Наах модны эд ангиудынх 10>, харин матмал мөөрнийх чийг татах хязгаар-аас /28-30%/ багагүй | 10> | 10> | 10> | Чийг татаххязгаараас/28-30%/ багагүй | 15> |
| 2 | Гадаргуугийн байдал | цэвэршилт 8 –р | 8 - р | 8 - р | 8 - р | 8 - р | 7 - р |
| 3 | Шүргэдэс | Байж болохгүй | байжболохгүй | байжболохгүй | Байж болохгүй | байжболохгүй | өнгөн талдбайжболохгүй |
| 4 | Эд ангиудынхоорондохзавсар | шилт жаазДаага мод хоёрын зай 3 - мм - ээс ихгүй |  |  | нээгдэж,хаагдах хэсэгт 2 мм - ээс ихгүй |  | Шалны банз,хэсэглэлий н хооронд 3 мм - ээс ихгүй |
| 5 | Модлогийнсэнсрэлт,гажилт | Байжболохгүй | байжболохгүй | байжболохгүй | Диагоналын зөрүү 2 мм- ээс ихгүй | байжболохгүй | байжболохгүй |
| 6 | Өнгөлгөөнийбайдал | Будалт жигдтолигор,урсалтгүй | будагжигдтоли-гор,гялалз-сан,урсалт-гүй | будаг гялтгар, жигд толи- гор,урсалтгүй | будалт жигдтолигор,урсалтгүй | зос,тосонбудгийгжигдтүрхсэнбайжболно | Будалт жигд |
| 7 | Өнгө будгийн хослол, хээ чимэглэл | эрүүл мэнд сэтгэл зүйд таатай байхуйц дулаан өнгөний хослол, гэрийн дотоод зайд хоршсон ая дан бүхий хээ чимэглэлийн цогц, иж бүрдэл |  | ДулааханнэгӨнгөнийдагнаас |

**8. Савлах, хаяглах ажиллагаа**

**8.1** Гэрийн модны хийцийн хэсэглэлийг энэ стандартын дагуу шалган, хүлээн авч савлахдаа дараах тодруулгатай хаягийг наана. Үүнд:

* Үйлдвэрийн нэр
* Гэрийн модны хийцийн төрөл (5 ханатын зүймэл тооно г.м)
* Энэ стандартын дугаар (MNS :2020)
* Бөөний ба жижиглэн худалдах үнэ
* Хээ чимэглэлийн ангилал
* Үйлдвэрлэсэн он, сар,өдөр чанар шалгаж баталгаажуулсан тэмдэг.

**8.2** Гэрийг үйлдвэрлэгчээс өөр газар бүрдүүлж байгаа бол дараах утгатай баримт бичгийг түүнд дагалдуулсан байна. Үүнд:

* Гэрийн модны хэсэглэл бүрийг хаана үйлдвэрлэсэн тухай тодорхойлолт.
* Гэрийн иж бүрдэлтийг гүйцэтгэж шалгасан шалгагчийн тэмдэг.
* Тухайн иж бүрдэлтэнд унины сагалдаргыг унын тоогоор, тоононы чагтага 5 ширхэг ,боолтыг ханын тооноос нэгээр цөөн тоотой, -дотуур бүслүүр нэг, дотор бүслүүрийн ульжаа 2 ширхгийг дагалдуулна.

**9. Хадгалах, тээвэрлэх журам**

**9.1** Унийг нэг гэрийн иж бүрдэл болох тоо хэмжээгээр нь хоёр хэсэг болгон баглаж, хайрцаглана.

**9.2** Гэрийн модыг ус чийг, механик гэмтэл, тоос шорооноос хамгаалсан агуулахад зориулалтын тавиур дээр хадгална.

**9.3** Гэрийн модыг механик гэмтэлд өртөхөөргүй, хээ чимэглэл, тоноглол гэмтэж эвдрэхээргүй жийрэглэн ачиж, ус чийг, тоос шорооноос хамгаалсан зориулалт бүхий татлага, бүтээлэгтэй бүх төрлийн тээврийн хэрэгслэлээр тээвэрлэнэ.

**ТӨГСӨВ.**

Хавсралт

**Гэрийн иж бүрдэлтэнд хамаарах нэмэлт заалт**

Гэрийн унь, ханын мод болон төмөр тоноглолыг ширхэгээр худалдан авах боломжтойгоор үйлдвэрлэн, худалдаа болон гэр иж бүрдүүлэх газарт сэлбэг болгон ширхэгээр нийлүүлэхийг зөвшөөрнө.